CELEX: 61997CJ0008
Language: fi
Date: 1998-02-19 00:00:00
Title: Yhteisöjen tuomioistuimen tuomio (kuudes jaosto) 19 päivänä helmikuuta 1998. # Euroopan yhteisöjen komissio vastaan Helleenien tasavalta. # Jäsenyysvelvoitteiden noudattamatta jättäminen - Direktiivi 90/434/ETY - Direktiivin täytäntöönpanon laiminlyönti. # Asia C-8/97.

Avis juridique important

|

61997J0008

Yhteisöjen tuomioistuimen tuomio (kuudes jaosto) 19 päivänä helmikuuta 1998.  -  Euroopan yhteisöjen komissio vastaan Helleenien tasavalta.  -  Jäsenyysvelvoitteiden noudattamatta jättäminen - Direktiivi 90/434/ETY - Direktiivin täytäntöönpanon laiminlyönti.  -  Asia C-8/97.  

Oikeustapauskokoelma 1998 sivu I-00823

TiivistelmäAsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Jäsenvaltiot - Velvoitteet - Direktiivien täytäntöönpano - Jäsenyysvelvoitteiden noudattamatta jättämisen perustelua ei voida hyväksyä(EY:n perustamissopimuksen 169 artikla)  

Tiivistelmä

Jäsenvaltio ei voi sisäisen oikeusjärjestyksensä oikeussääntöihin, toimintatapoihin tai tilaan vetoamalla perustella sitä, miksi se ei ole noudattanut direktiivissä säädettyjä velvoitteita ja määräaikoja. 

Asianosaiset

Asiassa C-8/97,Euroopan yhteisöjen komissio, asiamiehenään oikeudellinen neuvonantaja Dimitrios Gouloussis, prosessiosoite Luxemburgissa c/o oikeudellisen yksikön virkamies Carlos Gómez de la Cruz, Centre Wagner, Kirchberg, kantajana, vastaan Helleenien tasavalta, asiamiehinään ulkoasiainministeriön Euroopan yhteisöjä koskevia asioita hoitavan erityisosaston ylempi oikeudellinen avustaja Paraskevi Skandalou ja saman osaston alempi oikeudellinen avustaja Nana Dafniou, prosessiosoite Luxemburgissa Kreikan suurlähetystö, 117 Val Sainte-Croix, vastaajana, jossa kantaja vaatii yhteisöjen tuomioistuinta toteamaan, että Helleenien tasavalta ei ole noudattanut EY:n perustamissopimuksen ja eri jäsenvaltioissa olevia yhtiöitä koskeviin sulautumisiin, diffuusioihin, varojen siirtoihin ja osakkeiden vaihtoihin sovellettavasta yhteisestä verojärjestelmästä 23 päivänä heinäkuuta 1990 annetun neuvoston direktiivin 90/434/ETY (EYVL L 225, s. 1) mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä ja toissijaisesti koska se ei ole ilmoittanut näistä toimenpiteistä komissiolle, YHTEISÖJEN TUOMIOISTUIN (kuudes jaosto), toimien kokoonpanossa: jaoston puheenjohtaja H. Ragnemalm sekä tuomarit R. Schintgen, P. J. G. Kapteyn, J. L. Murray ja G. Hirsch (esittelevä tuomari), julkisasiamies: P. Léger, kirjaaja: R. Grass, ottaen huomioon esittelevän tuomarin kertomuksen, kuultuaan julkisasiamiehen 16.12.1997 pidetyssä istunnossa esittämän ratkaisuehdotuksen, on antanut seuraavan tuomion  

Tuomion perustelut

1 Euroopan yhteisöjen komissio on nostanut EY:n perustamissopimuksen 169 artiklan nojalla kanteen, joka on saapunut yhteisöjen tuomioistuimeen 15.1.1997 ja jossa yhteisöjen tuomioistuinta vaaditaan toteamaan, että Helleenien tasavalta ei ole noudattanut EY:n perustamissopimuksen ja eri jäsenvaltioissa olevia yhtiöitä koskeviin sulautumisiin, diffuusioihin, varojen siirtoihin ja osakkeiden vaihtoihin sovellettavasta yhteisestä verojärjestelmästä 23 päivänä heinäkuuta 1990 annetun neuvoston direktiivin 90/434/ETY (EYVL L 225, s. 1, jäljempänä direktiivi) mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä ja toissijaisesti koska se ei ole ilmoittanut näistä toimenpiteistä komissiolle.2 Direktiivin 12 artiklan 1 kohdan mukaan jäsenvaltioiden on saatettava direktiivin noudattamisen edellyttämät säännökset voimaan 1 päivään tammikuuta 1992 mennessä ja ilmoitettava siitä komissiolle viipymättä. 3 Koska komissio ei ollut saanut ilmoitusta toimenpiteistä, joilla direktiivi olisi saatettu osaksi Kreikan oikeusjärjestystä, se kehotti 6.8.1992 päivätyllä virallisella huomautuksella perustamissopimuksen 169 artiklan ensimmäisen kohdan mukaisesti Kreikan hallitusta esittämään huomautuksensa kahden kuukauden määräajassa. 4 Koska viralliseen huomautukseen ei vastattu, komissio lähetti 15.7.1994 päivätyllä kirjeellään Kreikan hallitukselle perustellun lausunnon, jossa se kehotti tätä ryhtymään yhteisön oikeuden mukaisten velvoitteidensa edellyttämiin toimenpiteisiin kahden kuukauden kuluessa lausunnon tiedoksiannosta. 5 Kreikan viranomaiset ovat 19.9.1994 päivätyssä vastauskirjeessään myöntäneet direktiivin täytäntöönpanon laiminlyönnin ja vedonneet yhtäältä Kreikan oikeusjärjestyksen sisäisiin vaikeuksiin ja toisaalta siihen, että ehdotusta Euroopan talousyhteisön perustamissopimuksen 54 artiklan 3 kohdan g alakohdan nojalla annettavaksi kymmenenneksi neuvoston direktiiviksi valtiolliset rajat ylittävistä osakeyhtiöiden sulautumisista, jonka komissio antoi neuvostolle 14.2.1985 (EYVL C 23, s. 11), ja ehdotusta eurooppa-yhtiöstä annettavaksi neuvoston asetukseksi, jonka komissio antoi neuvostolle 29.8.1989 (EYVL C 263, s. 41), ei ollut yhteisön tasolla vielä hyväksytty. 6 Koska komissio ei saanut Kreikan viranomaisilta muuta ilmoitusta, se nosti nyt käsiteltävänä olevan kanteen. 7 Kreikan tasavalta ei kiistä sitä, ettei se ole suorittanut kaikkia direktiivin täytäntöönpanon edellyttämiä toimenpiteitä. Se huomauttaa kuitenkin, että Kreikan kansanedustuslaitos on juuri hyväksymässä ehdotusta laiksi, jolla direktiivin säännökset saatetaan osaksi Kreikan oikeusjärjestystä. 8 Vakiintuneen oikeuskäytännön mukaan jäsenvaltio ei voi sisäisen oikeusjärjestyksensä oikeussääntöihin, toimintatapoihin tai tilaan vetoamalla perustella sitä, miksi se ei ole noudattanut direktiivissä säädettyjä velvoitteita ja määräaikoja (ks. mm. asia C-208/96, komissio v. Belgia, tuomio 2.10.1997, Kok. 1997, s. I-5375, 9 kohta). 9 Koska direktiiviä ei ole pantu täytäntöön siinä säädetyssä määräajassa, komission kannetta on pidettävä perusteltuna. 10 Näin ollen on todettava, että Helleenien tasavalta ei ole noudattanut direktiivin 90/434/ETY 12 artiklan 1 kohdan mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä.  

Päätökset oikeudenkäyntikuluista

Oikeudenkäyntikulut11 Yhteisöjen tuomioistuimen työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut. Komissio on vaatinut Helleenien tasavallan velvoittamista korvaamaan oikeudenkäyntikulut. Koska Helleenien tasavalta on hävinnyt asian, se on velvoitettava korvaamaan oikeudenkäyntikulut.  

Päätöksen päätösosa

Näillä perusteillaYHTEISÖJEN TUOMIOISTUIN (kuudes jaosto) on antanut seuraavan tuomiolauselman: 1) Helleenien tasavalta ei ole noudattanut eri jäsenvaltioissa olevia yhtiöitä koskeviin sulautumisiin, diffuusioihin, varojen siirtoihin ja osakkeiden vaihtoihin sovellettavasta yhteisestä verojärjestelmästä 23 päivänä heinäkuuta 1990 annetun neuvoston direktiivin 90/434/ETY 12 artiklan 1 kohdan mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä. 2) Helleenien tasavalta velvoitetaan korvaamaan oikeudenkäyntikulut.